'Dwelmhandelaars' vas ná Valke wenk ontvang | Maroela Media
Die polisie het in 'n verklaring gesê lede van die Valke in Pietermaritzburg het inligting ontvang dat die twee verdagtes mekaar Vrydag in Pinetown sou ontmoet in verband met hul dwelmhandelaktiwiteite. Lede van die Durbanse metropolisie is in kennis gestel en hulle het die verdagtes in Pinetown opgespoor.
"Die verdagtes se voertuig is voorgekeer en deursoek en 'n groot hoeveelheid dwelms is in die motor gevind. Die dwelms waarop beslag gelê is sluit onder meer 1 360 Mandrax-tablette, 38 000 heroïenkapsules, 760 Ecstasy-tablette, kokaïen en ander dwelmmiddels in tablet- en poeiervorm in."
Ses handwapens is ook in die motor gevind. Die vuurwapens sal vir ballistiese toetse gestuur word om te bepaal of hulle gebruik is in die uitvoering van enige misdade in die land.
In 'n onverwante voorval het nog twee vermeende dwelmhandelaars Vrydag in die Durban-landdroshof verskyn nadat hulle vroeër die week in die Sydenham-gebied in hegtenis geneem is. Dwelms ter waarde van R2,5 miljoen is in hul besit gevind.
Ja, roei dwelemhandelaars uit hul vernietig oms samelewing en teer op ander se swakheid.
Mooi so valke!
Dank aan diegene wat die inligting aan die polisie gegee het. Was dit nie daarvoor nie was hierdie verderflike goed op straat.
Puik werk, Valke!! En duisend dankies vir die persoon wat die leidraad deurgegee het. Gebede dat elke dwelmverskaffer (van hoogste orde tot straatloper) gevang word om mense te verlos van 'n aaklikge lewe.